Yekker iserḥ-as tedda ar wedrar d tlawin, mi itewweḍ teɛdel amrar tejmaɛ-d ɣur-s isɣaren, tufa taɛekkazt n rkiz tezyan tecbaḥ,nettat ziɣ d waɣzen i yerran iman-is d taɛekkazt-nni, tewwit-id teggritt-id ar daxel n tquciṭ-nni tebbub-tt-id tuɣal-d, ad teddu kan cwiṭ d tazayant ur d as tezmir ara ad teḥbes ad tekkes yiwen n wesɣar, ad ternu okan cwiya n tikli ad teḥbes ad tekkes yiwen n wesɣar, akken akken almi d-telḥaq s axxam tessaweḍ-d ala taɛekkazt-nni d yiwen n wesɣar.